Frederic Croft

Frederic Croft (født 1848 i Hull, England, død 1934) var en opprinnelig engelsk forretningsmann. I 1870 immigrerte han til Norge.

Forretningsvirksomhet 
I 1870 kjøpte Frederic Croft Bolvig Jernværk på Vold i daværende Bratsberg amt. Han flyttet til Norge og startet først med tømmereksport, deretter med eksport av is.

Croftholmen 
På begynnelsen av 1890-tallet kjøpte han halvøya Gjermundsholmen på Stathelle i daværende Bratsberg amt. Han engasjerte arkitekt Halldor Larsen Børve til å tegne en villa for seg og hustruen Maja, og byggingen begynte i 1892. Eiendommen ble hetende Croftholmen på folkemunne, og etter Frederic Crofts død ble den tatt i bruk som yrkesskole for sjømenn.

Lystfartøyet «Wyvern» 
I Larvik hadde ingeniøren Colin Archer bygget seg opp et renommé som en av landets dyktigste båtkonstruktører. Croft bestilte et lystfartøy fra Archer, og skuta «Wyvern» ble overlevert i 1897. Med årene ble skuta solgt ut av landet. I 1978 ble Wyvern hentet hjem til Norge, og overdratt til Stavanger Sjøfartsmuseum. Per 2019 er fartøyet restaurert, og deltar blant annet i seilaser som The Tall Ships' Race.

Referanser 

Engelske forretningsfolk
Norske forretningsfolk